钦定古今图书集成/理学汇编/文学典/第167卷 > 《徐师曾文体明辩》 > 《谢赐碑额表》张说
## 钦定古今图书集成/理学汇编/文学典/第167卷 > 《徐师曾文体明辩》 > 《谢赐碑额表》张说

臣说言：“伏奉今日恩旨，赐先臣碑额，悲荷交心，拜捧
以泣。臣某《中谢》。臣亡父先臣骘，安贞下位，不待昌辰。
先帝赠之以专城，陛下目之以积善，光贲重渥，感庆
三泉，举宗悲喜，外姻欢贺。昔孔篆吴札之坟，秦存展
季之垄，辞轻列国，义小陪臣。岂若天王礼士，凤书旌
墓，荣轶曩贤，道映来籍。在臣在子，移孝为忠，心效草”
木，何酬雨露？无任幽明感戴之至，谨奉表陈谢以闻。